Document ID: /roh_data/filtered/fineweb-2-filterrobots_roh.jsonl.gz/71012

Edy - LA attracziun durant il campiunadi mundial da skis
- Venderdi, 9.12.2016, 11:34, actualisà a las 11:35
Edy è la figura da simbol per il campiunadi mundial da skis a San Murezzan. Durant las 2 emnas igl favrer vegnan èn e sin el ad avair lieu ceremonias, concerts, shows e moderaziuns da televisiun. Edy è in skiunz or da laina da pign en 3D. Montada vegn la figura en il parc da l'hotel Kulm.
Far e montar il skiunz da lain saja ina sfida per ils construiders da lain enturn la firma «A. Freund Holzbau» a Bever, hai num en ina communicaziun. Tenor il maina gestiun Andri Freund sajan las vacanzas da gestiun a partir da Nadal quest onn stritgadas.
Ina sfida logistica
Vegn la montascha en il parc da l'hotel Kulm ad esser. Mo schon ils skis da la figura èn 15 meters lungs, 2 meters lartg e paisan ensemen 6 tonnas. Edy e dals skis fin tar la chapellina or da laina da pign. Per che la figura cupitga betg stà davos ella ina tur da lain 12 meters auta. Questa è al medem mument la stgala per rivar sin las diversas tribunas èn Edy. Quai vegnan numnadamain ad esser 6 fin 7 auzadas.
L'avertura uffiziala dal campiunadi mundial è ils 6 favrer 2017 en il parc da l'hotel Kulm a San Murezzan.